--- του τε ημετερου δημου και τ[ων αντιοχεων των προς τωι] κυδνωι και των συναυξησοντων τα τη[ς φιλανθρω]πιας και φιλιας και ομονοιας δικαια. δεδοχθαι τηι βουληι και τωι δημωι συντελεσθηναι τα προδεδηλωμενα καθ α εφανη τωι πληθει. της δε κατασκευης του βωμου προνοηθηναι τους πρυτανεις. εν ηι δ αν ημεραι ----------- ο βωμος πεμφθηναι πομπην απο της εστιας της βουλαιας ως καλλιστην και επιφανεστατην δια του δημιουργου και των πρυτανεων εις το ιερον της αθηνας της μαγαρσιας. θυθηναι δε τηι τε αθηναι και ομονοιαι εκατεραι δαμαλιν χρυσοκερω[ν]. συμπομπευσαι δε τους τε ιερεις και την συναρχιαν και τους νενικηκοτα[ς] τους στεφανιτας αγωνας και τον γυμνασιαρχον μετα των εφηβων και των νεων και τον παιδονομον μετα των παιδων. ειναι δε και εχεχειριαν και στεφανηφοριαν και εργων και δεσμων αφεισθαι παντας. συναχθηναι δε τους μεν αρχοντας και τους στεφανιτας εν τωι ιερωι της αθηνας της μαγαρσιας τους δε πολιτας κατα φυλας. της δε περι την πανηγυριν ευκοσμιας προνοηθηναι τον τε ιερομνημονα και τους φυλαρχους. εν δε τοις μετα ταυτα χρονοις θυεσθαι επι του βωμου κατα μηνα τηι νουμηνιαι ιερειον κατα δε ενιαυτον εκαστον την τε πομπην και τας θυσιας και ταλλα παντα γινεσθαι ακολουθως τοις προγεγραμμενοις. τα δε προδεδηλωμενα ετοιμαζεσθαι δια των ταμιων απο των δημοσιων. οπως δε εκφανης πασιν υπαρχη η του δημου προς τους συγγενεις αληθινη και οικεια διαθεσις καλεισθαι [υ]πο του ιεροκηρυκος εις προεδριαν εν τοις μουσικοις αγωσ[ιν] αντιοχεις τους προς τωι κυδνωι τους συγγενεις και φιλους. και επειδαν συντελωνται αι νενομισμεναι κατευχαι και σπονδοποιαι εν τωι θεατρωι τοις τε θεοις και τοις βασιλευσιν κατευχεσθαι αυτον κατα τα πατρια γινεσθαι και αντιοχευσιν τοις προς τωι κυδνωι τα αγαθα παντα οσαπερ αν και τωι ημετερωι δημωι κατευχηται. τον δε γραμματεα της βουλης και της εκκλησιας λυσιν μνασεου αναγραψαντα τοδε το ψηφισμα εν στηληι παριου λιθου ως χρηστοτατου παραστησαι τωι δημωι. το δε εις την κατασκευην και αναγραφην και αναθεσιν της στηλης δουναι τους ταμιας απο των δημοσιων. τον δε δημιουργον δημητριον δημητριου του αναξιππου και αλλους πρεσβευτας δυο ους αν η εκκλησια εληται αποδημησαντας προς αντιοχεις και αποδοντας το ψηφισμα ασπασασθαι τε αυτους παρα του πληθους και εμφαν[ι]σαντας την των πολιτων ευνοιαν διαλεχθηναι περι των σ[υ]μφεροντων αμφοτεραις ταις πολεσιν. ηιρεθησαν διονυσιος αλεξανδρου μουσαιος νικολαου.
Cil. — Magarsos--Antiocheia (Karataş) — ca. 140 BC — JKF 1 (1950) 325-327 — LSAM 81
 ca. 140 BC 